Dacosta assegura que al llarg de 300 metres hi haurà una zona dedicada als més xicotets, amb mostres de cuina i tallers; una altra zona reservada als productes, cuina i cuiners més típics de la comarca i del Mediterrani, que comptarà amb la participació de restaurants de Dénia i voltants. I una última zona en la qual estarà situat el xicotet escenari on treballaran els xefs. A més, en aqueixa zona estaran repartides les delegacions de les 17 ciutats creatives de la gastronomia de tot el món que han acceptat participar en l’esdeveniment i que acudeixen per a sumar-se a la festa i mostrar els seus principals plats i productes.